Diari Oficial de la Generalitat Valenciana


Sumari del DOGV 5097, del 21-09-2005 (2005/10493)

Informació pública de la resolució d'al·legacions i aprovació definitiva del programa d'actuació integrada, projecte de reparcel·lació i projecte d'urbanització de la unitat d'execució número 25 del PGOU.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5097

Data del DOGV
:   21-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10986


Organisme emissor
:   Ajuntament de Segorbe

Tipus de document
:   Anunci

Informació pública de la resolució d'al·legacions i aprovació definitiva del programa d'actuació integrada, projecte de reparcel·lació i projecte d'urbanització de la unitat d'execució número 25 del PGOU. [2005/A10038]
  
El Ple de l'Ajuntament, en la sessió de caràcter ordinari del dia 23 d'agost de 2005, va adoptar entre altres l'acord següent:
  
Resolució d'al·legacions i aprovació definitiva del programa d'actuació integrada, projecte de reparcel·lació i projecte d'urbanització de la unitat d'execució número 25 del Pla General d'Ordenació Urbana.
  
S'ha donat compte de l'expedient administratiu tramitat per a l'aprovació del programa d'actuació integrada número 25 del Pla General d'Ordenació Urbana de Segorbe, així com de la resta de documents de gestió que inclou, a saber, projecte de reparcel·lació i projecte d'urbanització.
  
Atés que van ser sotmesos a informació pública els esmentats documents urbanístics mitjançant anuncis publicats al tauler d'anuncis municipal, periòdic Levante de Castelló, i Diari Oficial de la Generalitat Valenciana, durant el termini de 20 dies, i també que va ser emesa la notificació individualitzada corresponent als propietaris afectats per l'actuació.
  
Atés que durant tal període d'informació pública es van presentar diverses al·legacions.
  
El Ple de l'Ajuntament va acordar:
  
Primer. Desestimar les al·legacions formulades de conformitat amb els informes tècnics emesos, d'acord amb les motivacions que s'hi exposen, el text íntegre de les quals figura en la notificació del present acord realitzada als distints afectats.
  
Segon. Aprovar definitivament el programa d'actuació integrada, projecte de reparcel·lació i projecte d'urbanització, de la unitat d'execució número 25 del Pla General d'Ordenació Urbana de Segorbe. Se'n determina la forma de gestió directa i este Ajuntament n'assumeix el paper d'urbanitzador.
  
Tercer. Traslladar el programa a la Conselleria de Territori i Habitatge per a la inscripció al Registre de Programes i procedir a la seua publicació posterior de conformitat amb l'article 47.7 de la Llei 6/1994, Reguladora de l'Activitat Urbanística.
  
Quart. Notificar el present acord a tots els interessats i, una vegada siga ferm en la via administrativa, s'inscriurà al Registre de la Propietat, amb l'atorgament previ de document públic que expressa el seu contingut, d'acord amb el que estableix l'article 69.1.d de l'esmentat text legal.
  
Cinqué. El present acord d'aprovació definitiva de la reparcel·lació produirà els efectes establits en l'article 69.2 de la Llei 6/1994, Reguladora de l'Activitat Urbanística, en relació amb l'article 122 i següents del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Sisé. Facultar l'alcalde perquè, en nom i representació de l'Ajuntament, subscriga els documents que calguen per a l'efectivitat del present acord.
  
Contra el present acord que posa fi a la via administrativa es podrà interposar, de conformitat amb el que disposen els articles 58.2, 109 i 117 de la Llei 30/1992 i l'article 8 de la Llei 29/1998, de 13 de juliol, de la Jurisdicció Contenciosa Administrativa, potestativament un recurs de reposició en el termini d'un mes, comptador des de la recepció de la present notificació, davant d'este Ajuntament, o un recurs contenciós administratiu en el termini de dos mesos, davant de la Sala del Jutjat Contenciós Administratiu del Tribunal Superior de Justícia de la Comunitat Valenciana, sense perjudici de qualsevol altre recurs o acció que estime oportú.